
Prapovijest 


Prapovijest je najduže razdoblje u prošlosti čovječanstva. 
Prapovijesno doba je najstarije razdoblje ljudske povijesti. Početak 
prapovijesti definiran je prvim nalaskom oruđa hominida (negdje 
oko 2 500 000 godina pr. Kr.), a kraj s početkom ljudske pismenosti 
(tj. najstarijim nalazima ljudske pismenosti) - oko 3500. godine pr. 
Kr. (u Mezopotamiji i Egiptu, u Grčkoj potkraj 8. st. pr. Kr.). 
Osnovna periodizacija: kameno doba (paleolitik, mezolitik, 
neolitik), bakreno doba, brončano doba, željezno doba (halštatsko 
doba, latensko doba).^^^ 

Podjela 


Njezina se periodizacija temelji na vrsti materijala od kojega je čovjek tada izrađivao oruđe, oružje, nakit i 
dr. (kamen, bronca, željezo), a na temelju proučavanja tih predmeta materijalne kulture arheologija oblikuje 
opću sliku kronološkoga slijeda razvojnih faza (relativna i apsolutna kronologija). Prapovijest se dijeli na 
dva velika razdoblja - kameno doba i metalno doba. Kameno doba dijeli se na starije, srednje i mlađe 
kameno doba, a metalno doba na bakreno, brončano i željezno doba. Budući da je za prijelaz iz jednog doba 
u drugo potrebno da novi materijal uđe u široku uporabu, jasna granica između jednog doba u drugo nikada 
nije sasvim točno određena. Tako npr. kultura koja je tek otkrila pogodnosti uporabe bakra ulazi u bakreno 
doba tek kada bakrene rukotvorine u njoj postanu široko rabljene. Zbog toga je određenje vremenskog 
perioda između ovih perioda okvirna procjena: 

■ Kameno doba: 

■ Paleolitik - od 2 500 000 god. pr. Kr. do oko 10.000. god. pr. Kr. 

■ Mezolitik - od 10 000 god. pr. Kr. do 6500 god. pr. Kr. 

■ Neolitik - od 6500. god. pr. Kr. do 3500 god. pr. Kr. 

■ Metalno doba: 

■ Bakreno doba - od 3500. god. pr. Kr. do 2000. pr. Kr. 







■ Brončano doba - od 2000. god. pr. Kr. do 800. pr. Kr. 

■ Željezno doba - od 800. god. pr. Kr. do poč. I. st. po Kr. 

Prapovijesni ljudi 


Prapovijest ili prethistorija je razdoblje koje prethodi povijesti 
čovječanstva, a traje od prve pojave čovjeka do doba iz kojega 
su se u pojedinih etničkih skupina, plemena i naroda sačuvali 
prvi pisani, historiografski uporabljivi dokumenti. Budući da se 
prvi pisani izvori u različitih naroda javljaju u različito doba, 
granica između prapovijesti i povijesti nije svugdje ista (u 
Mezopotamiji i Egiptu u IV. tisućljeću pr. Kr., u Grčkoj i Italiji 
potkraj VIII. st. pr. Kr., na istočnoj jadranskoj obali u IV. st. pr. 

Kr. s grčkom kolonizacijom, a u ostalim našim krajevima s 
početkom rimske vladavine). Osnovna periodizacija 
prapovijesti na starije, srednje i mlade kameno doba , bakreno 
doba, brončano doba te starije i mlade željezno doba temelji se 
na činjenici da je čovjek u različita doba izrađivao oružja i oruđa od različita materijala (kamen, bakar, 
bronca, željezo). Proučavanjem razvoja oblika oruđa i oružja, keramike, nakita i drugih izrađevina 
materijalne kulture (kao izvora za prapovijest), primjenom komparativne metode i sve brojnijih 
prirodoznanstvenih metoda datiranja, uspjelo se stvoriti opću sliku kronološkoga slijeda prapovijesnih 
razvojnih faza (relativna kronologija) i odrediti njihove približno točne apsolutne datume (apsolutna 
kronologija). S obzirom na nedostatak pisanih izvora prapovijest je uglavnom predmet proučavanja 
arheologije, paleontologije i paleoantropologije.^^^^ 

Kultura 



Stonehenge, građevina iz neolitika. 


U prapovijesno doba razvija se i kultura. Stručnjaci za kulturu prapovijesti su arheolozi. Prva se razvijaju 
vjerovanja. Kult lubanje je štovanje ljudske glave. Arheolozi su pronašli na jednom mjestu uredno pokopane 
ljudske glave bez ostatka tijela. Totemizam je obožavanje životinja . Ljudi su u to doba vjerovali da su 
njihove svete životinje praotac i pramajka njihove horde. Dolazi do pojave osobnih imena. Svaka zajednica 
dobiva ime po svom totemu i svaki član zajednice zove se kao i njihov totem. Tijekom vremena se javljaju 
obredi magije totemu, a jednom godišnje pračovjek ubija svog totema i njime prehranjuje zajednicu i 
članovi zajednice tako se duhovno spajaju sa svojim totemom. Totemi su dotad bili samo životinje, no to 
kasnije postaju i biljke i neki predmeti. Nakon totemizma javlja se animizam ili vjerovanje u duhove. 
Pračovjek je pridonosio žrtvu dobrim duhovima. No na kraju čovjek shvaća daje on najrazvijenije biće, pa 
svi duhovi dobivaju ljudski oblik i izgled. Razvija se politeizam , a i monoteizam . Od umjetnosti 
najrazvijenije su likovna umjetnost i kiparstvo . Najpoznatija spilja s likovnim crtežima je spilja Altamira u 
Španjolskoj. Izrađuju se i kipovi totema. Na nakit i alat se rezbare totemi. Za religijske obrede i za 
istjerivanje zlih duhova koristi se šminkanje. Počinje i tetoviranje , ponajprije tetovaže totema. Glazba se 
slabije razvijala, a prvi instrument bio je bubanj . Književnost se razvija usmenom predajom . Graditeljstvo je 
kasnije postalo vrlo razvijeno. Gradila su se prva naselja, kuće i svetišta. Sve građevine građene su od 
ogromnih kamenih blokova - to se naziva megalitsko graditeljstvo i razvijeno je u Europi i Africi. 
Najpoznatije takvo svetište je Stonehenge u Engleskoj . 

Tehnologija 


Podrobniji članak o temi: Prapovijesna tehnologija 
































Prapovijesna tehnologija je vezana uz prapovijest koje je 
najdulje razdoblje u prošlosti čovječanstva. Početak prapovijesti 
određuje se prvim nalaskom oruđa hominida (negdje oko 
2.500.000 godina pr. Kr.), a kraj predstavlja kada se u pojedinih 
etničkih skupina i naroda javljaju prvi historiografski 
upotrebljivi pisani izvori. Donja granica različita je u različitim 
kulturama: u Mezopotamiji i Egiptu u 3. tisućljeću, a u Grčkoj 
potkraj 8. st. pr. Kr. Korijen tehnologije je u biološkoj evoluciji , 
koja je čovjeku dala dva ključna alata: slobodne ruke sposobne 
za hvatanje i govor. Osim toga, alate koriste i neke životinje , a 
kulturalno prenošenje tog umijeća s naraštaja na naraštaj se 
povremeno javlja među majmunima , napose čovjekolikim. 

Premda je uporaba alata primijećena kod više vrsta životinja, 
najčešće se radi o instinktivnom ponašanju. No čimpanze u 
divljini ponekad love termite pomoću grančice koju pripremaju 
u tu svrhu ili razbijaju ljuske plodova kamenom . To ponašanje 
nije instinktivno, već ga majke prenose na mladunče podukom. Stoga se ono mora smatrati kulturnom 
pojavom, koja uz to ima i regionalno obilježje, jer je zamijećena samo kod nekih populacija. Čimpanze 
također posjeduju znanje o ljekovitim biljkama koje se prenosi podukom. 

No važno je razlučiti uporabu alata od izradbe alata: neki se predmeti mogu koristiti kao alatke i prije nego 
što se alat počne namjenski izrađivati. Po svemu što se zna ljudi su jedina živa bića koja oblikuju alat za 
izradbu drugih alata. Nikad nije primijećena čimpanza koja namjerno lomi kamen, niti ih se uspjelo naučiti 
da to čine na način na koji su rani ljudi izrađivali kameni alat. 

U Hrvatskoj 



Oldovanski sjekači stari oko 1.7 miiijuna 
godina iz naiazišta Hadar u Etiopiji. 


s Podrobniji članak o temi: Hrvatski povijesni prostor u prapovijesti 

Područje današnje Hrvatske bilo je oduvijek vrlo bogato životinjskim i 
biljnim svijetom pa slijedom toga pogodno za život ljudi. Na sjeveru su 
plodne riječne doline, koje čine rijeke Drava, Sava, Dunav, Ku^a, Una, 
a na jugu brojna krška polja i razvedena morska obala puna otoka i 
zaljeva povoljnih za prirodne luke i plovidbu. Područje koje je danas 
poznato kao Hrvatska je prvi put naseljeno sredinom paleolitika , a 
kasnije i u neolitiku. Povijest bilježi i kolonizaciju Ilira, Kelta te Grka u 
prvom tisućljeću prije Krista. Ilirska su plemena osnovala nekoliko 
država koje su jednu za drugom osvojili Rimljani u drugom i prvom 
stoljeću prije Krista. Zbog toga tragovi ljudskog prisustva sežu u 
najstarija razdoblja , u paleolitik ili starije kameno doba . U europskim 
razmjerima poznato je nalazište neandertalskog čovjeka (paleantropa) u 
špilji Hušnjakova brijega kraj Krapine ( Homo krapiniensis) . Brojni su 
ostatci i razdoblja neolita u porječju Save, Drave i Dunava poznata pod 
imenima starčevačke , vinčanske i sopotske kulture , a uz more hvarske 
kulture. U razdoblju eneolitika poznata je vučedolska kultura uz Dunav 
s ostatcima lijepe keramike ( Vučedolska golubica) najstariji nalaz te vrste u Europi, a u razdoblju bronce je 
najizrazitija tzv. vinkovačka kultura . Željezno doba je iza sebe ostavilo brojne nalaze ilirskih plemena; 
Liburna, Japoda i Delmata od Istre do Dalmacije i Hercegovine. U 4. stoljeću prije Krista su svoje tragove 
ostavili Kelti, čiji nalazi spadaju u latensku kulturu (La Tene). Istodobno s Keltima na jadranskim otocima i 
ušćima rijeka su nalazi koji svjedoče o grčkim kolonijama na Visu (Issa), Hvaru ( Pharos) , u Trogiru 
(Tragurion) i drugdje. 






























Izvori 


1. Hrvatski obiteljski leksikon: prapovijest (http://hol.lzmk.hr/clanak.aspx?id=32130id=32130) 

2. Istarska enciklopedija: prapovijest (http://istra.lzmk.hr/clanak.aspx?id=2204) 

3. Hrvatska enciklopedija (LZMK): prapovijest (http://www.enciklopedija.hr/Natuknica.aspx?ID=49 
953) 

4. Dragutin Pavličević, Kratka politička i kulturna povijest Hrvatske (http://www.hic.hr/books/pavlic 
ev/04.htm), HIC, Zagreb, 1998. 


Unutarnje poveznice 


■ Hrvatski povijesni prostor u starijem 
kamenom dobu 

■ Hrvatski povijesni prostor u srednjem 
kamenom dobu 

■ Hrvatski povijesni prostor u mlađem 
kamenom dobu 

■ Hrvatski povijesni prostor u bakrenom dobu 

■ Hrvatski povijesni prostor u brončanom dobu 

■ Hrvatski povijesni prostor u željeznom dobu 


■ Submerged Landscapes Archaeological Netvvork (http://www.science.ulster.ac.uk/cma/slan/) 

■ Veldwezelt-Hezerwater (http://www.webcitation.org/query?url=http://www.geocities.com/patrick 
bringmans/veldwezelt-hezerwater.html&date=2009-10-26+00:15:13) 

■ North Pacific Prehistory (http://www.northpacificprehistory.com) 

■ Early Humans (http://sd71.bc.ca/sd71/school/courtmid/Library/subject_resources/socials/early 
_humans.htm) 

Periodizacija ljudske povijesti 

prapovijest • stari vijek • srednji vijek • novi vijek • suvremeno doba 


Starije kameno doba 
Srednje kameno doba 
Mlađe kameno doba 
Bakreno doba 
Brončano doba 
Željezno doba 


Vanjske poveznice 


□obavljeno iz "https://hr.wikipedia.Org/w/index. php?title=Prapovijest&oldid=5556842" 


Ova stranica posljednji je put uređivana 12. lipnja 2020. u 18:38. 

Tekst je dostupan pod licencijom Creative Commons Imenovanje/Dijeli pod istim uvjetima; dodatni uvjeti se mogu 
primjenjivati. Pogledajte Uvjete uporabe za detalje. 








